ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
மத்திய அமைச்சர் ஆனபின், கேரளாவுக்கு முதல் முறையாக ராஜீவ் சந்திரசேகர் அரசுமுறைப் பயணம்
மத்திய மின்னணுவியல் மற்றும் தகவல் தொழில்நுட்பத்துறை, திறன் மேம்பாடு மற்றும் தொலைமுனைவுத்துறை இணையமைச்சர் திரு ராஜீவ் சந்திர சேகர் கேரளாவில் நாளை முதல் நவம்பர் 13ம் தேதி வரை, 3 நாள் அரசு முறையப் பயணம் மேற்கொள்கிறார். திரு நரேந்திர மோடி அமைச்சரவையில் சேர்ந்தபின் இவர் முதல் முறையாக சொந்த மாநிலமான கேரளாவுக்கு வருகிறார்.
கேரளாவில் இவர் முதன் முதலாக செல்போன் நெட்வொர்க் கட்டமைப்பை ஏற்படுத்தியவர் மற்றும் மீனவர்கள் இடையே வயர்லெஸ் நெட்வொர்க்கையும் ஏற்படுத்தினார். இதன் காரணமாக மீனவர்களின் வருவாய் அதிகரித்தது.
நாளை முதல் கேரளாவில் 3 நாள் அரசு முறை பயணம் மேற்கொள்ளும் மத்திய இணையமைச்சர் ராஜீவ் சந்திரசேகர் கொச்சியில் உள்ள டிஆர்டிஓ கடற்படை ஆய்வு மையத்தை பார்வையிடுகிறார். அங்கு அவருக்கு ஆய்வகத்தின் சமீபத்திய செயல்பாடுகள் குறித்து விளக்கம் அளிக்கப்படும்.
இந்தியாவில் துடிப்பான தொடக்க நிறுவனங்களை உருவாக்கும் பிரதமர் திரு.நரேந்திர மோடியின் தொலைநோக்கு குறித்து, தொடக்க நிறுவனங்களுடன் அவர் பகிர்ந்து கொள்கிறார். கொச்சியில் உள்ள கின்ப்ரா ஹைடெக் பூங்காவை 12ம் தேதி பார்வையிட்டு, தொழில்முனைவோர்கள், தொடக்க நிறுவனங்கள் மற்றும் தொழில்துறை பிரதிநிதிகளுடன் கலந்துரையாடுகிறார்.
நவம்பர் 13ம் தேதி அன்று, திருவனந்தபுரத்தில் மீன் ஆராய்ச்சி மையம் மற்றும் சிடிஏசி தொழில்நுட்ப பூங்கா ஆகியவற்றையும் பார்வையிட்டு, தற்சார்பு இந்தியா தொலைநோக்கு குறித்த ஆலோசனைக் கூட்டத்திலும் பங்கேற்கிறார். புதிய சைபர் தடையவியல் மையம் மற்றும் டிஜிட்டல் தடையவியல் மையம் மற்றும் நீர்மூழ்கி ட்ரோன் ஆகியவற்றையும் தொடங்கி வைக்கிறார்.
எர்ணாகுளத்தில் ஜன் சிக்ஷா சன்ஸ்தான், திருவனந்தபுரத்தில் தேசிய திறன்மேம்பாட்டு பயிற்சி மையம் ஆகியவற்றையும் மத்திய இணை அமைச்சர் ராஜீவ் சந்திரசேகர் பார்வையிடுகிறார். பயனாளிகளை சந்தித்து பேசும் அவர், தனது அமைச்சகத்தின் திட்டங்கள் குறித்தும் எடுத்துக் கூறுகிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetailm.aspx?PRID=1770654
சிறப்பு சேவைகள் மற்றும் கட்டுரைகள்
இந்தி பயிற்சி பட்டறையை இந்திய தர நிர்ணய அலுவலகம் நடத்தியது
அலுவலக வேலையில் இந்தி குறிப்புகள் மற்றும் அதிகாரபூர்வ இந்தி & எளிய இலக்கணம் எனும் தலைப்பில் இந்தி பயிற்சி பட்டறை ஒன்றை இந்திய தர நிர்ணய அலுவலகத்தின்  சென்னை கிளை 2021 மார்ச் 25 அன்று நடத்தியது.
விஞ்ஞானியும் துணை தலைமை இயக்குநருமான  திரு எம் வி எஸ் டி பிரசாத ராவ் இதை தொடங்கி வைத்தார்.
தலைமை கணக்கு தணிக்கையாளர் அலுவலகம், சென்னையின் முன்னாள் மூத்த இந்தி அலுவலர் டாக்டர் பி ஆர் வாசுதேவன் சேஷ் இந்த பயிற்சி பட்டறையை நடத்தினார். அலுவலக வேலைகளில் இந்தி குறிப்புகள், அதிகாரபூர்வ இந்தி மற்றும் எளிய இலக்கணம் ஆகியவை குறித்து விளக்கிய அவர், அலுவல் மொழியை  எளிதாக கற்றுக் கொள்ளும் வழிகள் குறித்தும் எடுத்துரைத்தார்.
நிகழ்ச்சியில் பங்கேற்றவர்கள் எழுப்பிய பல்வேறு சந்தேகங்களுக்கு பதிலளித்த டாக்டர் பி ஆர் வாசுதேவன் சேஷ், இந்திய தர நிர்ணய அலுவலகத்தின் தென் மண்டல அலுவலர்கள் இந்தி மீது காட்டும் ஆர்வத்தை பாராட்டினார்.
மேற்கண்ட தகவல்களை, இந்திய தர நிர்ணய அலுவலகத்தின் துணை இயக்குநர் , திரு எச் அஜய் கண்ணா செய்திக் குறிப்பு ஒன்றில் தெரிவித்துள்ளார்.
குடியரசுத் தலைவர் செயலகம்
63-வது தேசியப் பாதுகாப்பு கல்லூரி பாடப்பிரிவின் ஆசிரியர்கள் மற்றும் பாடத்திட்ட உறுப்பினர்கள் குடியரசுத் தலைவரை சந்தித்தனர்
63-வது தேசியப் பாதுகாப்புக் கல்லூரி பாடப்பிரிவின் ஆசிரியர்கள் மற்றும் பாடத்திட்ட உறுப்பினர்கள் இன்று  குடியரசுத் தலைவர் மாளிகையில் குடியரசுத் தலைவர் திருமதி திரௌபதி முர்முவை சந்தித்தனர்.
இந்நிகழ்வில் உரையாற்றிய குடியரசுத் தலைவர், இன்று நமது பாதுகாப்பு சூழ்நிலைகள் பிராந்திய ஒருமைப்பாட்டைப் பாதுகாப்பதைத் தாண்டி, பொருளாதாரம், சுற்றுச்சூழல், எரிசக்தி பாதுகாப்பு மற்றும் இணையப் பாதுகாப்பு ஆகியவற்றைக் கையாளும் நல்வாழ்வின் பிற பரிமாணங்களையும் உள்ளடக்கியுள்ளது என்றார்.
பாரம்பரிய ராணுவ விவகாரங்களுக்கு அப்பால் ராணுவப் படைகளின் பங்களிப்பு விரிவடைந்துள்ளது. சிக்கலான பாதுகாப்பு மற்றும் பாதுகாப்பு சூழலில் எதிர்கால மோதல்களுக்கு மிகவும் ஒருங்கிணைந்த பல்வேறு அரசு மற்றும் பல்வேறு முகமை அணுகுமுறை தேவைப்படுகிறது. எனவே, எதிர்காலத்தின் சிக்கலான பாதுகாப்பு சூழலை ஒரு விரிவான முறையில் கையாள ராணுவ மற்றும் சிவில் சேவை அதிகாரிகளை தயார் செய்வதில் என்.டி.சி படிப்பு முக்கியப் பங்கு வகிக்கிறது.
பூகோள அரசியல் சூழல் சக்திவாய்ந்ததாகவும், பல சவால்களை முன்வைப்பதாகவும் குடியரசுத் தலைவர் குறிப்பிட்டார். விரைவாக மாறிவரும் புவிசார் அரசியல் சூழலில், எந்தவொரு பாதகமான சூழ்நிலையையும் சமாளிக்க நாம் நன்கு தயாராக இருக்க வேண்டும். தேசிய மற்றும் உலகளாவிய பிரச்சினைகள் குறித்து ஆழமான புரிதலைக் கொண்டிருக்க வேண்டிய அவசியம் உள்ளது. நமது தேசிய நலன்களைப் பாதுகாப்பது மட்டுமல்லாமல், இணையதள நெருக்கடி, தொழில்நுட்பத்தால் இயக்கப்பட்ட பயங்கரவாதம் மற்றும் பருவநிலை மாற்றம் போன்ற புதிய பாதுகாப்பு சவால்களுக்கும் நாம் தயாராக வேண்டும். முன்னாள் ஆராய்ச்சியின் அடிப்படையில் புதுப்பிக்கப்பட்ட அறிவு மற்றும் அதிநவீன தொழில்நுட்பங்கள் பயன்படுத்தப்பட வேண்டும்.
தேசியப் பாதுகாப்பு கல்லூரி பாடத்திட்டங்கள் ஆளுகை, தொழில்நுட்பம், வரலாறு மற்றும் பொருளாதாரம் ஆகியவற்றுடன் தேசியப் பாதுகாப்பு மற்றும் உத்தி சார்ந்த துறைகளையும் உள்ளடக்கிய ஒரு பாடத்திட்டமாகும் என்று குடியரசுத் தலைவர் குறிப்பிட்டார். ஆராய்ச்சி, வகுப்பறை விவாதங்கள், புகழ்பெற்ற பேச்சாளர்களின் நுண்ணறிவுகள் மற்றும் தேசிய மற்றும் சர்வதேச வருகைகள் மூலம் கள வெளிப்பாடு ஆகியவற்றை உள்ளடக்கிய என்.டி.சி.யில் கற்றலின் முழுமையான அணுகுமுறை, சவால்களை எதிர்கொள்வதில் பாடத்திட்ட உறுப்பினர்களை வளப்படுத்தியுள்ளது என்று அவர் நம்பிக்கை தெரிவித்தார்.
பாதுகாப்பு அமைச்சகம்
இந்தியா-ஆஸ்திரேலியா இடையே கான்பெராவில் 8-வது பாதுகாப்பு கொள்கை பேச்சுவார்த்தை
ஆஸ்திரேலியாவின் கான்பெராவில் 8-வது இந்தியா-ஆஸ்திரேலியா பாதுகாப்பு கொள்கை பேச்சுவார்த்தை  2023 ஜூலை 24-25 தேதிகளில் நடைபெற்றது. பாதுகாப்புக் கொள்கைப் பேச்சுவார்த்தைகளுக்கு பாதுகாப்பு அமைச்சகத்தின் சிறப்புச் செயலாளர் திருமதி நிவேதிதா சுக்லா வர்மா மற்றும் ஆஸ்திரேலியாவின் பாதுகாப்புத் துறையின் தற்காலிக துணைச் செயலாளர் திரு ஸ்டீவன் மூர் ஆகியோர் இணைத் தலைமை வகித்தனர்.
பாதுகாப்பு கொள்கை பேச்சுவார்த்தைகளின் போது, இரு நாடுகளுக்கும் இடையிலான இருதரப்பு பாதுகாப்பு ஒத்துழைப்பை இரு தரப்பினரும் மறுஆய்வு செய்தனர் மற்றும் இருதரப்பு பாதுகாப்பு ஈடுபாடுகளை மேலும் வலுப்படுத்தவும் ஆழப்படுத்தவும் புதிய முயற்சிகளை ஆராய்ந்தனர். பாதுகாப்பு தளவாடங்களின் இணை மேம்பாடு மற்றும் இணை உற்பத்தியில் கூட்டாண்மையை வலுப்படுத்துவதற்கான வழிகளை அடையாளம் காண்பது குறித்தும் விவாதிக்கப்பட்டது. பரஸ்பர நம்பிக்கை மற்றும் புரிதல், பொதுவான நலன்கள் மற்றும் ஜனநாயகம் மற்றும் சட்டத்தின் ஆட்சியின் பகிரப்பட்ட மதிப்புகள் ஆகியவற்றின் அடிப்படையில் விரிவான மூலோபாய கூட்டாண்மையை முழுமையாக செயல்படுத்துவதற்கான தங்கள் உறுதிப்பாட்டை இரு தரப்பினரும் மீண்டும் உறுதிப்படுத்தினர். இந்திய பாதுகாப்புத் துறையின் கப்பல் கட்டுமானம் மற்றும் பராமரிப்புத் திட்டங்களில் ஆஸ்திரேலிய ஆயுதப் படைகளுடன் ஒத்துழைக்கும் திறன் மற்றும் திறனை இந்தியத் தரப்பு எடுத்துரைத்தது.
ஜூன் 2020 முதல் இந்தியா - ஆஸ்திரேலியா ஒரு விரிவான மூலோபாய கூட்டாண்மையைப் பகிர்ந்து கொள்கின்றன, மேலும் இந்த கூட்டாண்மையின் முக்கிய தூணாக பாதுகாப்பு உள்ளது. சுதந்திரமான, வெளிப்படையான, அனைவரையும் உள்ளடக்கிய மற்றும் வளமான இந்தோ-பசிபிக் பிராந்தியம் குறித்த பகிரப்பட்ட பார்வையை அடிப்படையாகக் கொண்டது இந்தியா மற்றும் ஆஸ்திரேலியாவின் கூட்டாண்மை. இரு ஜனநாயக நாடுகளும் முழு பிராந்தியத்தின் அமைதி மற்றும் செழிப்பில் பொதுவான அக்கறையைக் கொண்டுள்ளன.
இரு நாடுகளும் அமைச்சர்கள் மட்டத்தில் 2+2 பொறிமுறையைக் கொண்டுள்ளன. 8 வது டிபிடி 2021 செப்டம்பரில் நடத்தப்பட்ட முதல் 2 + 2 இன் முடிவுகளை மதிப்பாய்வு செய்தது. நீரியல் ஒப்பந்தத்தை விரைவில் இறுதி செய்ய இரு தரப்பினரும் ஒப்புக்கொண்டனர். புவிசார் அரசியல் நிலவரம், பிராந்திய மற்றும் உலகளாவிய பிரச்சினைகள் குறித்தும் இரு தரப்பினரும் கருத்துகளைப் பரிமாறிக் கொண்டனர்.
நிதி அமைச்சகம்
மாநிலங்கள் மற்றும் யூனியன் பிரதேசங்களின் நிதியமைச்சர்களுடன் திருமதி. நிர்மலா சீதாராமன் பட்ஜெட்டுக்கு முந்தைய ஆலோசனை நடத்தினார்
மாநிலங்கள் மற்றும் யூனியன் பிரதேசங்களின்  நிதியமைச்சர்களுடன் மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி. நிர்மலா சீதாராமன் இன்று பட்ஜெட்டுக்கு முந்தைய ஆலோசனை நடத்தினார்.
இந்தக் கூட்டத்தில் கோவா, ஹரியானா, புதுச்சேரி முதலமைச்சர்கள், அருணாச்சலப் பிரதேசம், பீகார், தில்லி, தமிழ்நாடு, திரிபுரா துணை முதலமைச்சர்கள், 17 நிதியமைச்சர்கள் / மாநிலங்களைப் பிரதிநிதித்துவம் செய்யும் அமைச்சர்கள் மற்றும் மத்திய, மாநில அரசுகளின் மூத்த அதிகாரிகள் கலந்து கொண்டனர். மத்திய நிதி மற்றும் கார்ப்பரேட் விவகாரங்கள் துறை இணையமைச்சர் திரு.அனுராக் சிங் தாகூரும் இந்தக் கூட்டத்தில் கலந்து கொண்டார்.
“ஒத்துழைப்புடன் கூடிய கூட்டமைப்பு” என்ற மத்திய அரசின் கோட்பாட்டையும் பொருளாதார வளர்ச்சியை ஊக்கப்படுத்த மத்திய அரசு மேற்கொண்டுள்ள நடவடிக்கைகளையும் திருமதி. சீதாராமன் தெளிவுபட எடுத்துரைத்தார். வளர்ச்சி, முதலீடு, நிதித் தேவை, நிதிக் கொள்கை ஆகியவை பற்றி தங்களின் கருத்துக்களைத் தெரிவிப்பதற்கும், ஆலோசனைகளைக் கூறுவதற்குமான இந்த வாய்ப்பை மாநில அரசுகள் வரவேற்றன. 5 லட்சம் கோடி அமெரிக்க டாலர் பொருளாதாரம் என்ற இலக்கை எட்டுவதற்கு மத்திய-மாநில அரசுகளுக்கு இடையே ஒத்துழைப்பை வலுப்படுத்துவதற்கான நடைமுறைகள் பற்றிய ஆலோசனைகளையும் அவர்கள் தெரிவித்தனர்.
இந்தக் கூட்டத்தில் மாநிலங்கள் மற்றும் யூனியன் பிரதேசங்கள் முன் வைத்த ஆலோசனைகளை நிதியமைச்சர் வரவேற்றார். மாநிலங்கள் மற்றும் யூனியன் பிரதேசங்கள் அளித்துள்ள மனுக்கள் ஆய்வு செய்யப்பட்டு பொருத்தமான முறையில் பரிசீலிக்கப்படும் என்று அவர் உறுதி அளித்தார்.
பொருளாதார விவகாரங்களுக்கான மத்திய அமைச்சரவைக் குழு
2023-24 சந்தைப் பருவத்திற்கு அனைத்து ரபி பயிர்களுக்கும் குறைந்தபட்ச ஆதரவு விலைக்கு மத்திய அமைச்சரவை ஒப்புதல் அளித்துள்ளது
2023-24 சந்தைப் பருவத்திற்கு அனைத்து ரபி பயிர்களுக்கும் குறைந்தபட்ச ஆதரவு விலையை உயர்த்த பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது.
உற்பத்தியாளர்களுக்கு கட்டுப்படியாகும் விலையை உறுதி செய்ய குறைந்தபட்ச ஆதரவு விலையை அரசு உயர்த்தி உள்ளது. பருப்பு வகைக்கு குவிண்டாலுக்கு ரூ.500-ம், கடுகுக்கு குவிண்டாலுக்கு ரூ.400-ம் குறைந்தபட்ச ஆதரவு விலை அதிகரிக்கப்பட்டுள்ளது. குங்குமப்பூவின் குறைந்தபட்ச ஆதரவு விலையில் குவிண்டாலுக்கு ரூ.209 அதிகரிக்க ஒப்புதல் அளிக்கப்பட்டுள்ளது. கோதுமை, உளுந்து, பயறு, கொள்ளு ஆகியவற்றுக்கு குவிண்டாலுக்கு ரூ.110-ம், பார்லிக்கு குவிண்டாலுக்கு ரூ.100-ம் அதிகரிக்கப்படுகிறது.
2023-24 சந்தைப்பருவத்தில் அனைத்து ரபி பயிர்களுக்கான குறைந்தபட்ச ஆதரவு விலை

|
|
வ.எண்.
|
|
பயிர்கள்
|
|
எம்எஸ்பி
2022-23
|
|
எம்எஸ்பி
2023-24
|
|
உற்பத்திச் செலவு2023-24
|
|
எம்எஸ்பி-யில் உயர்வு
|
|
செலவில் திரும்ப கிடைப்பது 
|
|
1
|
|
கோதுமை
|
|
2015
|
|
2125
|
|
1065
|
|
110
|
|
100
|
|
2
|
|
பார்லி
|
|
1635
|
|
1735
|
|
1082
|
|
100
|
|
60
|
|
3
|
|
பயறு வகைகள்
|
|
5230
|
|
5335
|
|
3206
|
|
105
|
|
66
|
|
4
|
|
பருப்பு
|
|
5500
|
|
6000
|
|
3239
|
|
500
|
|
85
|
|
5
|
|
ராப்சீட் & கடுகு
|
|
5050
|
|
5450
|
|
2670
|
|
400
|
|
104
|
|
6
|
|
குங்குமப்பூ
|
|
5441
|
|
5650
|
|
3765
|
|
209
|
|
50செலவு என்பது கூலிக்கு அமர்த்தப்படும் தொழிலாளர்கள், எந்திரக் கருவிகள், நிலத்திற்கு வழங்கப்படும் குத்தகை, விதைகள், உரங்கள், பாசன கட்டணம், பம்ப் செட்டுக்கு பயன்படுத்தும் டீசல் அல்லது மின்சாரம் போன்ற அனைத்து செலவுகளையும் உள்ளடக்கியதாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1868760
சுகாதாரம் மற்றும் குடும்ப நலத்துறை அமைச்சகம்
‘மக்கள்தொகைக்கு எதிரான கோள்’: மாநாட்டைத் தொடங்கி வைத்தார் மத்திய அமைச்சர் டாக்டர் ஹர்ஷ் வர்தன்
வியான் மற்றும் ஜீ ஊடகத்தின் நீடிப்புத்திறன் இயக்கம்: மக்கள்தொகைக்கு எதிரான கோள் என்ற ஓராண்டு பிரச்சாரத்தின் ஒரு பகுதியாக நடைபெற்ற ‘மக்கள்தொகைக்கு எதிரான கோள்’ என்ற தலைப்பிலான மாநாட்டில் மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று கலந்து கொண்டு பேசினார்.
நிகழ்ச்சியில் பேசிய அமைச்சர், “அதிக எண்ணிக்கையிலான மக்களுக்கு வளங்களின் தேவையும் அதிகரிக்கும், மக்கள் தொகை பெருகிவரும் நிலையில், பூமியின் வளங்கள் குறைகின்றன. மக்கள் தொகை பெருக்கம் இந்த கிரகத்தையும், மனித சமூகத்தையும் பல்வேறு வழிகளில் பெரிதும் பாதிக்கின்றது. சுற்றுச்சூழல் பிரச்சினைகளால் ஏற்படும் தாக்கத்தை இந்தியா போன்ற வளர்ந்து வரும் நாடுகளில் வசிக்கும் மக்கள் நன்கு உணர்ந்திருக்கிறார்கள்”, என்று கூறினார்.
குடும்ப கட்டுப்பாடை ஊக்கப்படுத்துவதற்காக இந்தியா மேற்கொண்டு வரும் விரிவான நடவடிக்கைகள் குறித்து பேசிய அவர், தேசிய குடும்ப கட்டுப்பாட்டு திட்டத்தை உலகளவில் முதல் நாடாக இந்தியா கடந்த 1952-ஆம் ஆண்டு கொண்டு வந்ததை நினைவுகூர்ந்தார். “கடந்த 2020ஆம் ஆண்டு ஜூலை மாதம் வெளியிடப்பட்ட இந்தியா மற்றும் மாநிலங்களுக்கான மக்கள் தொகை மதிப்பீடுகள் 2011-2036-ன்படி 2011-15ல் 2.37 ஆக இருந்த மொத்த கருத்தரிப்பு வீதம் 2031-35ல் 1.73 ஆகக் குறையும்”, என்று அவர் தெரிவித்தார்.
தற்சார்பு இந்தியா, அதிகாரம் வழங்கப்பட்ட இளைஞர்களின் வலுவான தோள்களின் மீது இயங்கும் என்றும், தேசிய கல்வி கொள்கை, அறிவியல் தொழில்நுட்பம் மற்றும் புதுமை கொள்கை, ஸ்டார்ட் அப் இந்தியா, ஃபிட் இந்தியா போன்ற திட்டங்களும், கொள்கைகளும் உலகின் குருவாக இந்தியா உயர்வதற்கு ஏதுவாக அமையும் என்றும் அவர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=169968
(Visitor Counter : 198
பிரதமர் அலுவலகம்
நாட்டை முன்னோக்கி கொண்டு செல்ல பெண்கள் தலைமையிலான வளர்ச்சி அவசியம்: சுதந்திர தின உரையில் பிரதமர்
இன்று 77-வது சுதந்திர தினத்தை முன்னிட்டு செங்கோட்டையில் இருந்து உரையாற்றிய பிரதமர் திரு. நரேந்திர மோடி, பெண்கள் தலைமையிலான வளர்ச்சியின் முக்கியத்துவத்தையும், நாட்டை முன்னோக்கி கொண்டு செல்வது எவ்வாறு அவசியம் என்பதையும் விளக்கினார். சிவில் விமானப் போக்குவரத்துத் துறை அதிக எண்ணிக்கையிலான பெண் விமானிகளைக் கொண்டுள்ளது என்று இந்தியா இன்று பெருமையுடன் கூற முடியும் என்று பிரதமர் நினைவு கூர்ந்தார். சந்திரயான் திட்டத்தை பெண் விஞ்ஞானிகளும் வழிநடத்துகிறார்கள் என்று பிரதமர் மேலும் கூறினார்.
ஜி 20 இல் பெண்கள் தலைமையிலான வளர்ச்சி பிரச்சினையை முன்னெடுத்துள்ளதாகவும், ஜி 20 நாடுகள் அதை ஏற்றுக்கொண்டு அதன் முக்கியத்துவத்தை அங்கீகரிப்பதாகவும் பிரதமர் கூறினார்.
'நாரி சம்மான்' பற்றிப் பேசிய பிரதமர், தமது வெளிநாட்டுப் பயணம் ஒன்றின் அனுபவத்தைப் பகிர்ந்து கொண்டார், அங்கு அந்த நாட்டின் மூத்த அமைச்சர் ஒருவர் இந்தியாவில் உள்ள பெண்கள் அறிவியல் மற்றும் பொறியியல் படிக்கிறார்களா என்று கேட்டார். இன்று நமது நாட்டில் ஸ்டெம்  படிப்பில் சிறுவர்களை விட மாணவிகள் அதிகமாக உள்ளனர் என்றும், இன்று உலகம் நமது இந்த திறனை உற்று நோக்குகிறது என்றும் பிரதமர் கூறினார்.
பிரதமர் அலுவலகம்
உத்தரப்பிரதேச மாநில தினத்தையொட்டி அம்மாநில மக்களுக்குப் பிரதமர் வாழ்த்து
உத்தரப்பிரதேச மாநில தினத்தையொட்டி அம்மாநில மக்களுக்குப் பிரதமர் திரு.நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“உத்தரப்பிரதேச தினத்தையொட்டி அம்மாநில மக்களுக்கு வாழ்த்துக்கள். கடந்த சில ஆண்டுகளாக மாநிலத்தின் வளர்ச்சி ஒவ்வொருவரது கவனத்தையும் ஈர்த்துள்ளது. உ.பி. மாநில மக்கள் பல துறைகளில் எடுத்துக்காட்டாக திகழ்கின்றனர். நாட்டின் முன்னேற்றத்திற்கு கணிசமாக பங்களித்து வரும் இந்த மாநிலத்தின் தொடர் வளர்ச்சியை நான் பாராட்டுகிறேன்”.
உள்துறை அமைச்சகம்
இந்தியாவில் சிக்கியுள்ளோருக்காக உள்நாட்டு விமான சேவையை துவக்குவதற்கு முடக்க நிலை நெறிமுறைகளை மத்திய உள்துறை அமைச்சகம் திருத்தியுள்ளது
இந்தியாவில் சிக்கியுள்ளோருக்காக உள்நாட்டு விமான சேவையை துவக்குவதற்கு முடக்க நிலை நெறிமுறைகளை மத்திய உள்துறை அமைச்சகம் திருத்தியுள்ளது.
விமான நிலையங்கள் மற்றும் விமானப் பயணிகளுக்கான விரிவான நெறிமுறைகளை மத்திய சிவில் விமானப் போக்குவரத்து அமைச்சகம் வெளியிட்டுள்ளது. விவரங்களுக்கு : https://static.pib.gov.in/WriteReadData/userfiles/MHA%20Order%20Dt.%2020.5.2020%20reg.%20amendment%20in%20the%20guidelines%20.pdf
(Visitor Counter : 171
சுகாதாரம் மற்றும் குடும்ப நலத்துறை அமைச்சகம்
கோவிட் தொற்றிலிருந்து குணமடைந்தவர்களின் எண்ணிக்கை ஒரு கோடியைக் கடந்தது
கோவிட் தொற்றுக்கு எதிரான போராட்டத்தில் இந்தியா மற்றொரு குறிப்பிடத்தக்க மைல்கல் சாதனையைப் படைத்துள்ளது.
உலகிலேயே மிக அதிகமாக குணமடைந்தவர்களின் எண்ணிக்கை இந்தியாவில் ஒரு கோடியைத் தாண்டி , 96.36 சதவீதமாக பதிவாகியுள்ளது. இதையடுத்து அனைத்து மாநிலங்களிலும், யூனியன் பிரதேசங்களிலும் குணமடைந்தவர்களின் வீதம் 90 சதவீதத்திற்கும் அதிகமாக பதிவாகியுள்ளது. இந்தியாவை விட அதிக பாதிப்புகளை சந்திக்கும் நாடுகளில் குணமடைந்தோரின் வீதம் குறைவாகவே உள்ளது.
கடந்த 24 மணி நேரத்தில் 19,587 பேர் குணமடைந்துள்ளனர். சிகிச்சை பெறுவோர் மற்றும் குணமடைந்தோர் ஆகியோருக்கான இடைவெளி தொடர்ந்து உயர்ந்து தற்போது 97,88,776 ஆக உள்ளது. சிகிச்சை பெறுவோரை விட குணமடைந்தவர்களின் எண்ணிக்கை 44 மடங்கு உயர்வு.
இந்தியாவில் தற்போது 2,28,083 பேர் சிகிச்சை பெற்று வருகின்றனர். மொத்த பாதிப்பில் இது வெறும் 2.19 சதவீதமாகும். குணமடைந்தவர்களின் மொத்த எண்ணிக்கையில் 51 சதவீதத்தினர் தமிழ்நாடு, கேரளா, ஆந்திரப் பிரதேசம், கர்நாடகா, மகாராஷ்டிரா ஆகிய ஐந்து மாநிலங்களைச் சேர்ந்தவர்கள்.
பரிசோதனைகளின் உள்கட்டமைப்பு மேம்படுத்தப்பட்டு வருவதை அடுத்து, இந்தியாவில் பாதிப்பு எண்ணிக்கை சரிந்து வருகிறது. நாளொன்றின் பாதிப்பு தொடர்ந்து 3 சதவீதத்திற்கும் குறைவாகவே உள்ளது.
புதிதாக குணமடைந்தவர்களில் 79.08 சதவீதத்தினர் 10 மாநிலங்களையும், யூனியன் பிரதேசங்களையும் மட்டுமே சேர்ந்தவர்கள். அதிகபட்சமாக கேரளாவில் 5,110 பேரும், மகாராஷ்டிராவில் 2,570 பேரும் குணமடைந்துள்ளனர்.
83.88 சதவீத புதிய தொற்றுக்கள் 10 மாநிலங்கள்/ யூனியன் பிரதேசங்களில் மட்டுமே பதிவாகியுள்ளன. கேரளாவில் 6,394 பேரும், அதைத் தொடர்ந்து மகாராஷ்டிராவில் 4,382 பேரும், சத்தீஸ்கரில் 1,050 பேரும் தொற்றுக்கு ஆளாகியுள்ளனர்.
கடந்த 24 மணிநேரத்தில் 222 பேர் உயிரிழந்துள்ளனர். இவர்களில் 67.57 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். மகாராஷ்டிராவில் 66 பேரும், கேரளாவில் 25 பேரும், மேற்கு வங்காளத்தில் 22 பேரும் உயிரிழந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1686736
பாதுகாப்பு அமைச்சகம்
ராணுவத் தலைமைத் தளபதி இலங்கைப் பயணம் மேற்கொண்டுள்ளார்
ராணுவத் தலைமைத் தளபதி ஜெனரல் எம்.எம்.நரவானே அக்டோபர் 12 முதல் 16 வரை பயணம் மேற்கொள்ள இலங்கை சென்றுள்ளார். ராணுவத் தலைமைத் தளபதி என்ற முறையில் இலங்கைக்கு அவரது முதலாவது பயணமாகும் இது.
இந்தப் பயணத்தின்போது அவர் அந்நாட்டின் மூத்த ராணுவ மற்றும் சிவில் அதிகாரிகளை சந்திப்பார். இந்தியா-இலங்கை இடையே பாதுகாப்பு உறவுகளை விரிவுபடுத்துவதற்கான பல்வேறு விஷயங்கள் குறித்து அவர் விவாதிப்பார். பாதுகாப்பு அமைப்புகளின் மூத்த அதிகாரிகளுடனான பலநிலை சந்திப்புகள் மற்றும் பாதுகாப்பு தொடர்பான பல்வேறு விஷயங்கள் குறித்த கருத்துப் பரிமாற்றங்கள் மூலம் இந்தியா-இலங்கை இடையே மிகச்சிறந்த பாதுகாப்பு ஒத்துழைப்பை ராணுவ தலைமைத் தளபதி முன்னெடுத்து செல்வார். முப்படைத் தளபதிகளுடன் கலந்துரையாடவிருக்கும் அவர், இலங்கை ராணுவத்தின் தலைமையகத்திற்கும், கஜபா படைப்பிரிவின் தலைமையகத்திற்கும், இலங்கை ராணுவக் கல்விக் கழகத்திற்கும் பயணம் செய்வார்.
“மித்ர சக்தி பயிற்சி” என்ற இந்தியா-இலங்கை இடையேயான கூட்டுப் பயிற்சியின் நிறைவுப்பகுதியை ராணுவத் தலைமைத் தளபதி பார்வையிடுவார். பின்னர் பட்டலண்டாவில் உள்ள பாதுகாப்புப் படைகளின் தளபதி மற்றும் ஊழியர் கல்லூரி மாணவர்கள், பேராசிரியர்களின் கூட்டத்தில் அவர் உரையாற்றுவார்.
இலங்கையின் மாண்புமிகு அதிபரையும் மாண்புமிகு பிரதமரையும் இராணுவ தலைமைத் தளபதி சந்திக்கவுள்ளார்.
இளைஞர் நலன் மற்றும் விளையாட்டு அமைச்சகம்
பள்ளி முதல்வர்கள், உடற்பயிற்சி கல்வி ஆசிரியர்களுக்கு ஆன்லைனில் பயிற்சி அளிக்கும் திட்டம்; கெலோ இந்தியா செயலியை அறிமுகம் செய்கிறது, இந்திய விளையாட்டு ஆணையம்
இந்திய விளையாட்டு ஆணையம் சிஐஎஸ்சிஇ மற்றும் சிபிஎஸ்இ கல்வி வாரியங்களுடன் இணைந்து சிபிஎஸ்இ பள்ளிகளை சேர்ந்த உடற்பயிற்சி கல்வி ஆசிரியர்களுக்கு “பள்ளி செல்லும் குழந்தைகளின் கெலோ இந்தியா உடல் தகுதி மதிப்பீடு” குறித்து ஆன்லைனில் பயிற்சி அளிக்கும் திட்டத்தை அறிமுகம் செய்கிறது.
ஆகஸ்ட் 7 முதல் தொடங்கும் இந்த திட்டம், இரண்டு மண்டலங்களில் 2615 சிஐஎஸ்சிஇ பள்ளிகளைச் சேர்ந்த 7500 பங்கேற்பாளர்களை இலக்காகக் கொண்டுள்ளது. பள்ளிக் குழந்தைகளின் உடல் தகுதி நிலைகளை மதிப்பீடு செய்வதற்கும், பரந்த அளவிலான, அடிமட்டத்தில் இருந்து திறமையான எதிர்கால சாம்பியன்களை அடையாளம் காண்பதற்கும் இந்த பெரிய அளவிலான பயிற்சிக்கு ஏற்பாடு செய்யப்பட்டுள்ளது .
கோவிட்-19 நோய்தொற்று பரவலைத் தொடர்ந்து, பள்ளிகள் மூடப்பட்டிருப்பதாலும் இந்தியா முழுவதும் புதிய கல்வி அமர்வு ஆன்லைன் வகுப்புகள் அல்லது வெபினார்கள் வடிவில் தொடங்கப்பட்டிருப்பதாலும் இந்த பயிற்சி மேற்கொள்ளப்படுகிறது. தற்போதைய சூழலில் பயிற்சியாளர்களுக்கு அசல் வடிவில் பயிற்சி அளிப்பதும், பள்ளிகளில் மாணவர்களின் உடற்தகுதிகளை மதிப்பீடு செய்வதும், குழந்தைகளும் மற்றும் ஆசிரியர்களும் மீண்டும் பள்ளிகளுக்கு செல்லும் வரை இயலாததாகும்;
ஆகஸ்ட் 7 ஆம் தேதி அன்று, பல்வேறு பள்ளிகளின் முதல்வர்கள் அல்லது கல்வி நிறுவங்களின் தலைவர்களை ஊக்குவித்து, தூண்டுதல் அளித்து உடற்பயிற்சி கல்வி ஆசிரியர்களை அறிவு, அணுகுமுறை மற்றும் செயல் திறனுடன் மேம்படுத்துவது அவசியம் என்ற விழிப்புணர்வை ஏற்படுத்தும். கெலோ இந்தியா உடல் தகுதி மதிப்பீட்டை கெலோ இந்தியா செயலி  மூலம் அவர்கள் மேற்கொண்டு 2020-2021 ஆண்டுக்கான இலக்கை எட்டிட உதவும். இந்த அமர்வு “ஒட்டுமொத்த பள்ளிகளுக்கு உடல் தகுதிக்கான அணுகுமுறை” என்று தலைப்பிடப்பட்டுள்ளது.
ஜவுளித்துறை அமைச்சகம்
ஜவுளித்துறையில் 45 மில்லியன் பேருக்கு நேரடி வேலைவாய்ப்பு என மதிப்பிடப்பட்டுள்ளது:மத்திய அரசு
மத்திய ஜவுளித்துறை இணை அமைச்சர் திருமதி தர்ஷனா ஜர்தோஸ் மக்களையில் எழுத்து மூலம் அளித்த பதிலில், ஜவுளித்துறையில் 45 மில்லியன் பேருக்கு நேரடி வேலைவாய்ப்பு கிடைக்கும் என மதிப்பிடப்பட்டுள்ளதாகத் தெரிவித்தார்.
நெசவுத்தொழில் நவீனமயமாக்கல், ஒருங்கிணைந்த மேம்பாட்டுத்திட்டம், தேசிய கைத்தறி மேம்பாட்டுத்திட்டம், தேசிய கைவினை மேம்பாட்டுத்திட்டம், ஜவுளித் தொழில் விரிவாக்கம் உள்ளிட்ட பல்வேறு திட்டங்கள் மூலம் இந்த வேலைவாய்ப்பு அதிகரிக்கும் என மதிப்பிடப்பட்டுள்ளது.
உலக அளவில் இந்திய ஜவுளி உற்பத்திப் பொருட்களை அதிகரிக்க மத்திய அரசு உற்பத்தி சார்ந்த ஊக்குவிப்புத் திட்டத்தை செயல்படுத்தி வருகிறது. பிரதமரின் மெகா ஒருங்கிணைந்த ஜவுளி பிராந்தியம் மற்றும் ஆயத்த ஆடை பூங்காக்கள் திட்டத்தில் அடுத்த 3 ஆண்டுகளில் 7 மெகா ஜவுளிப் பூங்காக்கள் அமைக்கப்படும்.
-----
AP/PKV/KPG/GK
(Visitor Counter : 107
சமூக நிதி மற்றும் அதிகாரமளித்தல் அமைச்சகம்
தேசிய வெளிநாட்டு கல்வி உதவித்தொகைத் திட்டம் அமல்
இந்திய இளைஞர் வெளிநாட்டில் கல்வி பயில உதவும் தேசிய வெளிநாட்டு கல்வி உதவித்தொகைத் திட்டத்தில் செலவீனங்கள், கடந்த 2018-19ம் ஆண்டு முதல் தற்போது வரையிலான காலகட்டத்தில் அதிகரித்துள்ளது. இந்தத் திட்டத்தின் கீழ் பயனாளிகளுக்கு ரூ.200 கோடிக்கும் அதிகமான தொகை விடுவிக்கப்பட்டுள்ளது.
மத்திய சமூக நீதி மற்றும் அதிகாரமளித்தல் துறையின் சார்பில் 2 தேசிய வெளிநாட்டு கல்வி உதவித் தொகைத் திட்டம் அமல்படுத்தப்பட்டுள்ளது. இதில் ஒன்று, பழங்குடியினர், மலைவாழ் மக்கள், நிலமில்லா வேளாண் தொழிலாளர்கள் மற்றும் பாரம்பரிய கலைஞர்களின் வாரிசுகளுக்கான கல்வி உதவித்தொகைத் திட்டம் ஆகும். மற்றொன்று மாற்றுத்திறனாளி மாணவர்களுக்கான கல்வி உதவித்தொகைத் திட்டமாகும். இவ்விருதிட்டங்களுக்கான வழிகாட்டு நெறிமுறைகள் 2021-22 ஆண்டில் மாற்றியமைக்கப்பட்டது.
மக்களவையில் இன்று எழுப்பப்பட்ட கேள்விக்கு மத்திய சமூக நீதி மற்றும் அதிகாரமளித்தல் துறை இணையமைச்சர் சுஸ்ஸ்ரீ பிரதீமா பௌமிக் எழுத்து பூர்வமாக அளித்த பதிலில் இதனை தெரிவித்தார்.
பிரதமர் அலுவலகம்
பிஎஸ்எல்வி-சி54 வெற்றிகரமாக விண்ணில் செலுத்தப்பட்டதற்கு இஸ்ரோ மற்றும் என்எஸ்ஐஎல்-க்கு பிரதமர் வாழ்த்து
பிஎஸ்எல்வி-சி54 வெற்றிகரமாக விண்ணில் செலுத்தப்பட்டதற்கு இஸ்ரோ மற்றும் என்எஸ்ஐஎல்-க்கு பிரதமர் திரு நரேந்திர மோடி வாழ்த்து தெரிவுத்துள்ளார். இதில் பங்கு கொண்ட அனைத்து நிறுவனங்களுக்கும் திரு. மோடி வாழ்த்து தெரிவித்துள்ளார்.
தொடர் ட்வீட்களில் பிரதமர் கூறியதாவது;
"பிஎஸ்எல்வி-சி54 வெற்றிகரமாக விண்ணில் செலுத்தப்பட்டதற்கு இஸ்ரோ மற்றும் என்எஸ்ஐஎல்-க்கு வாழ்த்துக்கள். இஒஎஸ்-06 செயற்கைக்கோள் நமது கடல் வளங்களை சிறந்த முறையில் பயன்படுத்த உதவும்."
"இந்திய நிறுவனங்களான பிக்ஸல் ஸ்பேஸ்  மற்றும் துருவா ஸ்பேஸ்  ஆகிய நிறுவனங்களின் 3 செயற்கைக்கோள்களை விண்ணில் செலுத்துவது ஒரு புதிய சகாப்தத்தின் தொடக்கத்தைக் குறிக்கிறது. விண்வெளி தொழில்நுட்பத்தில் இந்திய திறமைகளை இது எடுத்துரைக்கிறது. இந்த திட்டத்தில் ஈடுபட்டுள்ள அனைத்து நிறுவனங்களுக்கும், அனைவருக்கும் வாழ்த்துகள்."
மத்திய அமைச்சரவை
மாலத்தீவுகளின் நீதி சேவை ஆணையத்திற்கும், இந்தியாவுக்கும் இடையே நீதி ஒத்துழைப்பு துறையில் கையெழுத்தான புரிந்துணர்வு ஒப்பந்தத்திற்கு அமைச்சரவை ஒப்புதல்
மாலத்தீவு குடியரசின் நீதி சேவை ஆணையத்திற்கும், இந்தியாவுக்கும் இடையே நீதி ஒத்துழைப்பு துறையில் கையெழுத்தான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையில் நடைபெற்ற அமைச்சரவை கூட்டத்தில் ஒப்புதல் வழங்கப்பட்டது. இது நீதி ஒத்துழைப்பு துறையில் இந்தியாவுக்கும், இதர நாடுகளுக்கும் இடையே கையெழுத்தான எட்டாவது புரிந்துணர்வு ஒப்பந்தமாகும்.
நீதிமன்ற டிஜிட்டல்மயத்திற்கு தகவல் தொழில்நுட்ப பயன்பாட்டை கண்டறிவதற்கான தளத்தை இந்தப் புரிந்துணர்வு ஒப்பந்தம் வழங்கும். மேலும் இரு நாடுகளிலும் தகவல் தொழில்நுட்ப நிறுவனங்கள் மற்றும் புதிய தொழில்கள் வளர்ச்சிக்கான ஆற்றலையும் இது ஏற்படுத்தும்.
சமீப ஆண்டுகளில் இந்தியா – மாலத்தீவுகள் இடையே நெருக்கமான உறவு பல நிலைகளில் ஆழமாகியுள்ளது. இந்தப் புரிந்துணர்வு ஒப்பந்தம் கையெழுத்தான நிலையில் இரு நாடுகளுக்கு இடையேயான நல்லுறவு மேலும் வலுப்பெறும். இது இரு நாடுகளுக்கு இடையே நீதித்துறை ஞானம் மற்றும் தொழில்நுட்பம், இதர சட்டத்துறைகளில் பரிமாற்றம் செய்து கொள்ள உதவுவதோடு மட்டுமின்றி “அண்டை நாடுகள் முதலில்” என்ற கொள்கையின் நோக்கங்களை அதிகரிக்கவும் செய்யும்.
கப்பல் போக்குவரத்து அமைச்சகம்
சர்வதேச யோகா தினத்தை கொண்டாடியது பாரதீப் துறைமுக கழகம்
ஏழாவது சர்வதேச யோகா தினத்தை, ஒடிசாவில் உள்ள பாரதீப் துறைமுக கழகம் இன்று காணொலி காட்சி மூலம் உற்சாகத்துடன் கொண்டாடியது.
இந்நிகழ்ச்சியை பாரதீப் துறைமுக கழக துணைத் தலைவர் திரு ஏ.கே. போஸ், குத்துவிளக்கு ஏற்றி தொடங்கி வைத்தார். இந்நிகழ்ச்சியில் துறைமுக கழக அதிகாரிகள் மற்றும் வாழும் கலை அமைப்பைச் சேர்ந்த திரு எஸ்.கே.சேதி, திரு. தபஸ் ரஞ்சன் பதி ஆகியோர் பங்கேற்றனர்.
ஒட்டு மொத்த நாடும், கொவிட்-19 தொற்றை சந்தித்துள்ள நேரத்தில், யோகா பயிற்சியில் ஈடுபடுவது நமது ஒட்டு மொத்த நலனை உறுதி செய்யும் சக்திவாய்ந்த வழிகளில் ஒன்றாக உள்ளது. துறைமுக கழகத்தில் பாதுகாப்பு பணியில் உள்ள மத்திய தொழில் பாதுகாப்பு படையினர் தனியாக யோகா நிகழ்ச்சியை நடத்தினர்.
மக்களிடையே யோகா குறித்த விழிப்புணர்வை ஏற்படுத்த பேனர்கள், போஸ்டர்கள், மின்னணு திரைகள் துறைமுக கழக வளாகத்தில் வைக்கப்பட்டிருந்தன. இங்குள்ள புதிய கல்யாண மண்டபத்தில் நடந்த யோகா நிகழ்ச்சியில் துறைமுக கழக ஊழியர்கள் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729009
-----
(Visitor Counter : 115